ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
23 ธ.ค. 2558

สรุปตลาดภาคเช้า  
ตลาดภาคเช้าปรับตัวเพิ่มขึ้น ในทิศทางเดียวกับตลาดรอบบ้าน จากอานิสงค์ของโมเมนตัมตลาดสหรัฐที่ฟื้นตัวแรงวานนี้ โดยหุ้นกลุ่มที่ปรับตัวเพิ่มขึ้นเด่นมาจากกลุ่ม ICT และกลุ่มพลังงาน และกลุ่มธนาคาร ด้านปริมาณการซื้อขายเบาบางที่ระดับ 1.8 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัว เรามองว่าปริมาณการซื้อขายที่เบาบาง เป็นสัญญาณบอกถึงแรงขายที่ลดลงจากนักลงทุนต่างชาติ อย่างไรก็ดี เรามองว่าตลาดในช่วงปลายปี จะมีปัจจัยใหม่ค่อนข้างจำกัดทำให้เราไม่คาดหวังการปรับตัวขึ้นไปทดสอบ 1,300 จุดในระยะกลาง แต่คาดว่าดัชนีจะทรงตัวในกรอบ 1,285-1,260 จุด สำหรับกลุ่มที่แนะนำเก็งกำไรรอบบ่ายคือกลุ่มอิเล็คทรอนิกส์ ที่จะได้ประโยชน์จากค่าเงินที่อ่อนค่าในระยะยาว
 
วิเคราะห์ทางเทคนิค
PIMO ราคาปิด  1.81 บาท
แนวรับ 1.78 บาท  แนวต้าน 2.00  บาท
แนว Stop loss เมื่อราคาใกล้หลุด 1.75 บาท
กราฟ PIMO ลงสู่แนวฐานสำคัญที่เคยดีดตัวขึ้นมาก่อนหน้าแล้วหลายครั้ง โดยกรอบแนวรับด้านล่างถือว่ามีความแข็งแรง เนื่องจากติดกับแนว Super Oversold ใน stoch ที่ลึกถึงระดับ 10% ทำให้ความเสี่ยงในการปรับตัวลงมีจำกัด และเกิดการเด้งตัวตามธรรมชาติของ oversold จึงคาดว่าราคาน่าจะเริ่มฟื้นตัวแล้ว แนะนำซื้อสะสม
 
เด็กแนว
JMART ราคาหุ้นเจ ปรับตัวลดลงตามตลาดร่วม 2 เดือนกว่า จะว่าไปแล้วสำหรับคนที่มองในแง่ดีก็ต้องบอกว่านี่คือโอกาสในการสะสมหุ้นราคาถูก ขอให้มองอนาคตให้ดี
ขณะที่คู่แข่งผลประกอบการถอยกันหลุดลุ่ย ฃจะยังไงก็ตามยอดขายโทรศัพท์เติบโตดี โดยเฉพาะอย่างยิ่งข่าวดังที่กำลังเกิดตอนนี้เมื่อ AIS ต้องหาเครื่องให้ลูกค้าผู้ใช้งานคลื่นเก่าที่หมดสัมปทานไปกว่า 11 ล้านเครื่อง ส่งมอบภายใน 90 วันก่อนซิมดับ
ดังนั้น JMART จึงเป็นเจ้าใหญ่อีกเจ้าหนึ่งที่น่าจะได้รับออเดอร์สั่งซื้อโทรศัพท์ house brand หลายล้านเครื่องโดยด่วน ดังนั้น กระแสนี้น่าสนใจขณะที่ราคาหุ้นลงมาลึกเกินไปด้วย
นอกจากนี้ ความได้เปรียบเชิงร้านค้าทำให้ Jmart ค่อนข้างสดใส นอกจากนี้รายได้จากการตามหนี้ก็เพิ่มขึ้นดี และผลของราคาหุ้นที่ลดลงนี้ทำให้ประเมินค่า PE เหลือต่ำกว่า 13 เท่า ขณะที่คู่แข่ง PE ระดับ 20 เท่าทั้งนั้น ซึ่งหากประเมินในระดับเดียวกันราคาเป้าหมายของ JMART ควรจะระดับ 10-11 บาทประมาณการเป้าหมายเดียวกันกับโบรกเกอร์ส่วนใหญ่ให้กันแถวนี่  
ฃทางเทคนิคถือว่าลงลึก และกำลังวนเวียนที่แนว double bottom ขณะที่ Stoch ในแนว Oversold นี้เคยดีตัวขึ้นแล้ว 2 ครั้ง และในครั้งนี้เราคาดหมายในทิศทางเดียวกัน โดยการดีดตัวจะอยู่ระหว่าง 2-3 บาท ดังนั้นราคาตรงนี้จึงน่าสะสมสำหรับการเข้าเก็งกำไร rebound